Kanceliaritas

Kanceliaritas – biurokratinis kalbos stilius, perdėtai formalūs žodžiai ar posakiai. Profesinio žargono rūšis, kalbos yda.

 Savybės 
Būdingas dokumentams ar įstaigų raštams,https://mokslai.lietuviuzodynas.lt/lietuviu-kalba/kalbos-vartojimo-stiliai  siekiant skambėti profesionaliai, reikšmingai. Pasižymi ilgais sakiniais, sudėtingais žodžiais, pabrėžtiniu oficialumu, atsargiomis formuluotėmis (eufemizavimu), pasenusiais terminais, nuasmeninimu, sausumu, nekonkretumu, nenatūralia skambėsena, neveikiamąja rūšimi. Vartojamas siekiant imituoti neutralumą, sudaryti kompetencijos įspūdį, lingvistiškai pabrėžti padėties pranašumą, painioti skaitytoją. Dažnai naudoja teisininkai, buhalteriai, politikai, neprofesionalūs žurnalistai, tarnybų raštininkai. Vadinamas kalbos vėžiu.https://books.google.lt/books?id=q8CX9cY8WgMC&pg=PA8&redir_esc=y#v=onepage&q&f=false

Terminą, primenantį ligos pavadinimą, sugalvojo literatas Kornejus Čiukovskis.https://meduza.io/cards/kak-izbezhat-stilisticheskih-oshibok

 Požymiai 
Pagrindinis kanceliarito požymis – veiksmažodžių keitimas dalyviais, pusdalyviais, daiktavardžiais ir veiksmažodžių naudojimas pasyvia forma bei tarinio skaldymas. Pvz. „tapo pavargusios būsenos“ vietoj pavargo, „jis mums suprantamas“ vietoje mes jį suprantame, „buvo priimtas sprendimas“ vietoje nusprendėme, „atliko laisvės atėmimo bausmę“ vietoje atsėdėjo ir t. t.

Dažnai kanceliarite daugžodžiaujama, t. y. paprasta mintis išreiškiama daugybe žodžių, sudėtingesnėmis sąvokomis (pleonazmas).https://www.vle.lt/straipsnis/pleonazmas/

Pasyviai agresyvūs kaltinimai (abejotinas (blogas), hyperaktyvus (reaguojantis), neadekvatus (nepatinkantis) ir t. t.) nėra kanceliaritas.

 Kanceliarizmai 
Pavyzdžiai:

 Abejotina ekonominė nauda (neapsimoka);
 Aktyvios kompromiso paieškos (ginčas);
 Atitinkantis konstitucinius principus (teisėtas);
 Aukštuminis pastatas (dangoraižis);
 Automobilių važiuojamosios dangos remonto darbų atlikimas (asfalto lopymas);
 Cokolinis aukštas (pusrūsis);
 Dalinė apdaila (neįrengtas būstas);
 Darbų vykdymas (ranga);
 Draudžiamų daiktų patikra (apieškojimas);
 Eismo ribojimai nacionalinės reikšmės magistralinio kelio atkarpoje (greičio sulėtinimas);
 Fizinis asmuo (žmogus) ir juridinis asmuo (įmonė);
 Fundamentalūs iššūkiai (problemos);
 Galimai, remiantis prielaidomis (spėliojant);
 Gyvenamoji vieta (būstas);
 Gyvieji ištekliai (gyvūnai);
 Ilgametės nusistovėjusios tradicijos (papročiai);
 Insinuacijos (išsigalvojimai);
 Išimtinė bausmė (mirties bausmė);
 Įstaiga, teikianti laikinojo apgyvendinimo paslaugas (viešbutis);
 Įmanomi kaltinimai nusikalstama veika (įtariamas nusikaltimas);
 Jokiu būdu (niekaip);
 Jonizuojanti spinduliuotė (radiacija);
 Kelia nepagrįstą abejonę (apkalba);
 Kietosios atliekos (šiukšlės), skystosios atliekos (srutos);
 Neatitinkantis lūkesčių (blogas);
 Neblaivaus apsvaigimo būsena (girtumas), neblaivūs asmenys (girtuokliai);
 Neigiamas ekonomikos augimas (krizė);
 Nelaimingas atsitikimas (bėda);
 Nepatenkintas ieškinys (pralošta byla);
 Nesankcionuotas dingimas (vagystė);
 Neteisėtas jėgos panaudojimas (užpuolimas);
 Netikslinis piniginių lėšų panaudojimas (iššvaistymas);https://www.vle.lt/straipsnis/issvaistymas/
 Numanytina (manau);
 Oficiali apranga (kostiumas);
 Pastato struktūros naikinimas (griovimas);
 Pobūdis (;
 Policijos pareigūnai (policininkai);
 Potencialiai įmanomos neigiamos pasekmės (rizika);
 Pozityvi tendencija (augimas);
 Priimti santuokos sakramentą (tuoktis bažnyčioje);
 Reglamentas (taisyklės);
 Reikšmingi pajamų srautai (dideli pinigai);
 Ryšium su;https://www.vle.lt/straipsnis/kanceliarizmai/https://vlkk.lt/konsultacijos/3554-rysium-su 
 Sanitarinis mazgas (tualetas);
 Savaeigė transporto priemonė (automobilis);
 Skleidžia nemalonų kvapą (smirdi);
 Specialioji karinė operacija (karas);
 Šiuo metu tokios informacijos neteikiame (nesakysiu);
 Šviesos signalai (lemputės);
 Techninė apžiūra (patikra);
 Teiginiai, neatitikantys realios situacijos (melas);
 Vandens tiekimo infrastruktūra (santechnika);
 Visais atvejais (visada);
 Vykdyti viešuosius pirkimus (rinktis pardavėjus);
 Žaliosios erdvės (pievos, parkai);
 Žmogiškieji ištekliai (darbuotojai).

 Šaltiniai 

 Nuorodos 
 Kanceliarinės kalbos žodynas

Kategorija:Leksikologija
Kategorija:Stilistika